HMNB Devonport

Sy Majesteit se vlootbasis, Devonport (HMNB Devonport) is een van drie bedryfsbasisse in die Verenigde Koninkryk vir die Koninklike Britse Vloot (die ander is HMNB Clyde en HMNB Portsmouth) en is die enigste kernherstel- en hervullingsfasiliteit vir die Koninklike Britse Vloot. As die grootste vlootbasis in Wes-Europa, is HMNB Devonport geleë in Devonport, in die weste van die stad Plymouth, Engeland.

Die basis het begin as 'n Royal Navy Dockyard in die laat 17de eeu, ontwerp en gebou op oop grond deur Edmund Dummer as 'n geïntegreerde fasiliteit vir die herstel en instandhouding van oorlogskepe, gesentreer op sy baanbreker steen droogdok (een van die vroegste dokke met trappe in die wêreld). Oor die volgende twee eeue het dit uitgebrei en sy huidige omvang in die 20ste eeu bereik. Histories is die werf ook vir skeepsbou gebruik: meer as 300 vlootvaartuie is daar gebou, die laaste was HMS Scylla (wat in 1968 te water gelaat is).

 Die Vlootbasis vandag 
duimnael|links|Foto van die kern van HMNB Devonport, met verskeie skepe langs mekaar, in 2005
Vandag dien HMNB Devonport as die tuishawe van die Devonport-flotilla. FOST, die opleidingsentrum van die frontlinievloot, is ook daar gevestig, asook die Britse Vloot se Amfibiese Sentrum van Uitnemendheid (by RM Tamar). Alhoewel skeepsbou by Devonport in die laat 1960's gestaak is, het skeepsherstel- en instandhoudingswerk voortgegaan; die geprivatiseerde instandhoudingsfasiliteite word onder die naam Devonport Royal Dockyard bedryf deur Babcock International Group.

Die vlootbasis as geheel beslaan 'n gebied van 650 akker (2,6 km2) met 6 km van waterfront; dit het vyf-en-twintig getyaanlêplekke, vyf kaaie en veertien droogdokke (dokke nommer 1 tot 15, maar daar is geen Dok 13). Die basis het 2 500 dienspersoneel en burgerlikes in diens, ondersteun ongeveer 400 plaaslike firmas en dra ongeveer 10% by tot die inkomste van Plymouth.  Die vlootbasisbevelvoerder was die afgelope jare 'n Kommandeur (RN), maar in 2022 het brigadier Mike Tanner bevel oorgeneem (die eerste Royal Marine-offisier wat in die pos aangestel is).

 Akkommodasie 
duimnael|links|East Ropery (1763–71, herbou 1813–17)
Akkommodasie en ondersteuningsdienste word binne die basis vir vlootpersoneel verskaf. Die Royal Naval Barracks, wat uit 1889 dateer, is eers as HMS Vivid in gebruik geneem, voordat dit in 1934 na HMS Drake herdoop is. Sedert die vroeë 21ste eeu is die naam HMS Drake (en sy bevelstruktuur) uitgebrei om die hele Vlootbasis te dek, terwyl HMS Vivid Plymouth se Royal Naval Reserve-eenheid (wat sy hoofkwartier is) binne die basis is.

 Verwysings 

Kategorie:Koördinate op Wikidata